|  |  |
| --- | --- |
| Grundejerforeningen landsbyen II Referat af Bestyrelsesmøde | |
| Dato: | Mandag d. 4. april 2022 |
| Klokken: | 19:30 |
| Referent: | Kasper Bøgh Larsen (KV 2) |
| Tilstedeværende: | Henrik Wolke (KV 7), Torben Berril Andersen (KV 8) og Kasper Bøgh Larsen (KV 2) |
| Afbud: | Kirsten Greve (KV 11), Malin Lundø Brun (KV 24) og Gitte Wiinberg (KV 13 – 1.suppleant) |

# Referat

Henrik bød velkommen til bestyrelsesmødet, og konstaterede at bestyrelsen før mødet havde modtaget afbud fra Kirsten, Malin og Gitte. Henrik konstateret også, at da 3 bestyrelsesmedlemmer var tilstede var bestyrelsen stadigvæk beslutningsdygtig i henhold til foreningens vedtægter § 7.

1. Godkendelse af dagsorden  
   Dagsordenen blev godkendt.
2. Godkendelse af referat fra seneste bestyrelsesmøde  
   Referatet af det seneste bestyrelsesmøde blev godkendt.
3. Forberedelse af generalforsamlingen d. 10. maj 2022  
   Henrik gennemgik forslag til dagsordenen for generalforsamlingen. Følgende dagsorden for generalforsamlingen blev diskuteret og godkendt:
   1. Valg af dirigent
   2. Valg af referent
   3. Aflæggelse af beretning for 2020 og 2021
   4. Godkendelse af årsregnskab for 2021
   5. Indkomne forslag
   6. Vedtagelse af budget og fastsættelse af kontingent for perioden 2021/2022
   7. Orientering fra bestyrelsen om bl.a. kommende og igangværende arbejder
   8. Valg af bestyrelse på 3 eller 5 personer
   9. Valg af 2 suppleanter
   10. Valg af revisor
   11. Eventuelt

Bestyrelsen diskuterede hvilke forslag som bør stilles af bestyrelsen, og det blev besluttet at stille et forslag om, at bestyrelsen arbejder videre med den langsigtet plan for matr. 5s med henblik på at stille et beslutningsforslag/grundlag til den næste generalforsamling i 2023.  
  
Under punktet Orientering fra bestyrelsen blev det besluttet at bestyrelsen bør orientere om følgende ting:

* Bede på P-pladsen (Henrik)
* Ekstra P-pladser ved rundingen (Henrik)
* Legeplads sammen med GF Højen og GF Kelleris Vang (Torben)
* Sommer-/vejfest arrangement (Torben)
* Hjertestarter (Torben)

Henrik gennemgik udkast til formandens beretning for 2022. Det blev aftalt, at Henrik vil sende udkast til formandens beretning ud til hele bestyrelsen så alle har mulighed for at kommentere på udkastet.  
  
Det blev også diskuteret på mødet, at i henhold til vedtægterne skal indkaldelsen til generalforsamlingen printes og omdeles i postkassen til hvert medlem. Der var enighed i bestyrelsen om, at på sigt bør man overveje om det ikke ville være bedre at sende indkaldelsen per e-mail til alle medlemmer, men dette vil kræve en vedtægtsændring. Dette er dog ikke relevant for generalforsamlingen dette år.  
  
Henrik nævnte at alle bestyrelsesmedlemmer bør overveje om de genopstiller. Henrik vil selv genopstille til bestyrelsen og Kasper nævnte at han også genopstiller. Torben fortalte at han stadigvæk overvejer det og vil beslutte sig inden generalforsamlingen.   
Henrik vil snakke med Malin og Kirsten inden generalforsamlingen og høre om de begge genopstiller til bestyrelsen. Ligeledes vil Henrik forhøre sig hos Gitte, om hun vil genopstille som suppleant.

1. Status på foreningens økonomi og gennemgang af regnskab, budget og forslag til kontingent  
   Kasper gennemgik foreningens økonomi med udgangspunkt i regnskabet for 2021. Generelt har det været et fint år for foreningens økonomi og de fleste omkostninger har været i henhold til budgettet. Der blev ikke afholdt omkostninger til regnvandssikring i 2021, men dette blev i stedet afholdt i foråret 2022.  
     
   Kasper gennemgik også forslag til budget for 2022. Det forventes at omkostningsniveauet vil stige i 2022. Foreningens anlægsgartner har varslet en stigning i prisen på græsslåning, og det forventes også at omkostningerne til negative renter vil være højere i 2022 sammenlignet med tidligere år. Endelig er det generelle prisniveau steget i Danmark hvilket forventes at kunne ses på omkostningerne til foreningens forsikring og kontingentet til foreningens medlemskab i parcelhusejernes landsforening.  
     
   På grund af dette, er der budgetteret med et underskud for 2022. Dette blev diskuteret på bestyrelsesmødet og bestyrelsen vendte også at foreningens medlemskontingent ikke har været justeret i 3 år, på trods af at omkostningerne er steget.  
   Bestyrelsen besluttede at der vil stilles forslag på generalforsamlingen om at kontingentet for 2022 bliver 4.200 kr., hvilket er en stigning på 200 kr., svarende til 5 % sammenlignet med sidste år.  
     
   Kasper vil tage fat i Jytte (revisor for foreningen) for at gennemgå regnskabet, bogføringen og bilagene for 2021. Kasper vil også høre Jytte om hun har lyst til at genopstille som revisor.
2. Status på kassererens godkendelse hos Nordea  
   Nordea har stadigvæk ikke kunne færdiggøre godkendelsen af kassereren. Vi har fået lovning fra Nordea om at dette vil være på plads inden udgangen af april. Det blev diskuteret, at bestyrelsen er meget utilfreds med den service, eller mangel på samme, som Nordea har ydet i denne sag.
3. Drøftelse af mødet med Grundejerforeningen Kelleris Vang og Kelleris Høj  
   Henrik og Torben har haft et møde med Grundejerforeningen Kelleris Vang og Grundejerforeningen Kelleris Høj. Torben gav bestyrelsen en opdatering på følgende punkter:
   1. Legeplads 🡪 som det blev diskuteret på det seneste bestyrelsesmøde, så har Henrik og Torben snakket med de øvrige grundejerforeninger om muligheden for en eventuel fælles legeplads i området. Det var enighed i bestyrelsen om at Henrik og Torben kan fortsætte dialogen med de andre grundejerforeninger om en mulig fælles legeplads.
   2. Sommer / vejfest 🡪 en mulig sommer- / vejfest blev også diskuteret. Grundejerforeningen Kelleris Høj afholdte i februar deres egen fastelavn fest, og muligheden for at slå sig sammen om fremtidige arrangementer blev diskuteret. Det var enighed i bestyrelsen om at Henrik og Torben kan fortsætte dialogen med de andre grundejerforeninger om mulige fælles arrangementer i fremtiden.
   3. Hjertestarter 🡪 den fælles hjertestarter blev også diskuteret. Det var enighed i bestyrelsen om at vi bør fortsætte den nuværende løsning, hvor der løbende bliver tjekket op på batteriet. Det bør diskuteres med de øvrige grundejerforeninger om ansvaret for at tjekke batteriet skal gå på tur mellem foreningerne.
   4. Bede på p-plads 🡪 Henrik har forespurgt vores anlægsgartner om et prisoverslag på at plante bede på vores p-plads ved KV 5 til 11. Dette prisoverslag vil blive gennemgået på generalforsamlingen.
4. Eventuelt  
   Der blev ikke diskuteret noget under eventuelt.